Էդմունդ Ֆելփս

Էդմունդ Սթրոզեր Ֆելփս (, ), ամերիկացի ականավոր տնտեսագետ, Նոբելյան մրցանակի դափնեկիր՝ մակրոտնտեսական քաղաքականության մեջ միջժամանակային փոխանակման վերլուծության համար (2006)։

1955 թվականին Ամհերստի քոլեջում ստացել է բակալավրի աստիճան, 1959 թվականին՝ Եյլի համալսարանի դոկտոր։ 1958-1966 թվականներին դասավանդել է Եյլի, 1966-1971 թվականներին՝ Փենսիլվանիայի, իսկ 1971 թվականից՝ Կոլումբիայի համալսարաններում։ 1983-1984 թվականներին եղել է Տնտեսագիտական միջազգային ատլանտյան միության նախագահը։

1982 թվականից ԱՄՆ Գիտությունների ազգային ակադեմիայի անդամ, 2011 թվականից՝ ՌԴ ԳԱ արտասահմանյան անդամ։

Կենսագրություն 
Էդմունդ Ֆելփսը ծնվել է 1933 թվականին Իլինոյս նահանգի Էվանստոն քաղաքում (այլ աղբյուրներով՝ Չիկագո քաղաքում)։ Տնտեսագիտությունից գիտական աստիճանն ստացել է 1959 թվականին Յելի համալսարանում։ 1971 թվականին դարձել է Կոլումբիայի համալսարանի տնտեսագիտական ֆակուլտետի պրոֆեսոր, իսկ մինչ այդ մի քանի տարի աշխատել է Փենսիլվանիայի համալսարանում։ 1982 թվականին ստացել է քաղաքատնտեսության մակվիկարյան պրոֆեսորի տիտղոս (հայտնի տնտեսագետ Ջոն Մակվիկարի պատվին, 1787-1868)։ 2006 թվականին ստացել է Նոբելյան մրցանակ և 1999 թվականից միակ տնտեսագետն է, ով այդ մրցանակը չի կիսել մեկ ուրիշի հետ։

Տնտեսագիտական իր հայացքներով Ֆելպսը նոր քեյնսական է։ 1968 թվականին Ֆելպսը նկարագրել է աշխատաշուկայի հավասարակշռությունը։

Աշխատություններ 
 Golden Rules of Economic Growth (1966)
 Microeconomic Foundations of Employment and Inflation Theory (1970)
 The Statistical Theory of Racism and Sexism (1972)
 Studies in Microeconomic Theory (1979-1980)
 Political Economy։ An Introductory Text (1985)
 Seven Schools of Macroeconomic Thought (1990)

Գրականություն

Ծանոթագրություններ

Արտաքին հղումներ 
 Ֆելպսի էջը Կոլումբիայի համալսարանի կայքում 
 Ինքնակենսագրությունը Նոբելյան մրցանակի կայքում 
 Ֆելպսի կենսագրությունը  
 Статья Э. Фелпса «Экономящие субсидии»

Ամերիկացի տնտեսագետներ
Ամերիկացի նոբելյան մրցանակակիրներ
ԱՄՆ-ի գիտությունների ազգային ակադեմիայի անդամներ
Ռուսաստանի գիտությունների ակադեմիայի արտասահմանյան անդամներ
20-րդ դարի ամերիկացի տնտեսագետներ
Կոլումբիայի համալսարանի դասախոսներ
Կոլումբիայի համալսարանի շրջանավարտներ
Եյլի համալսարանի շրջանավարտներ
Նոբելյան մրցանակի դափնեկիրներ